Iедало цIа догIа, етт-эса эца ссуданаш луш, цхьа таро-м йира, амма оьшург дукха хиларна, цунах башха хIума новкъа ца долура. Ссуданех къаьсттина ала лаьа. ЦIавогIуш волчу нохчочунна, шен цIа соьлечунгара схьаэца, ссуда яздора, ахча колхозехула соьлечунга лора (и болх сихонца дIакхехьа колхозаш ехкира, районехь дуьххьарлера колхоз Беной-Веданахь йиллира, Х. Нурадиловн цIарах), нохчо схьакхачаза воллушехь. «Бусулба вашас» ахча схьа а оьце, схьайоккхура некъ-кор, тхов тIера гераг, коьчалш, утарма, гIораш, юьйцина керт дIаяьхьна меттигаш а яра. Ирча хьал дара юьртахь. Сибрех шайн хIусамаш, сал-пал йорах дIаелла цIа бирзинчу нахехь ахча дацара. Цу тIе суьлаша мехаш шозза-кхузза хьаладаьхнера, ткъа эца даьхни цаьргахь бен дацара. Гуттар «дикачара», хIуьттареннна, цIе деши делча а, уьстагI, газа, бежна, докъар ца духкура...